Rønnaug Kleiva

Rønnaug Kleiva () er ein norsk forfattar og dramatikar fødd på Vartdal på Sunnmøre.

Ho debuterte med diktsamlinga Animasjon i 1985 og har sidan gitt ut 29 bøker i ymse sjangrar for vaksne og barn. Ho er representert i ei rekke antologiar og norskverk for grunnskule og vidaregåande skule. Bøkene hennar er omsette til gresk, dansk, svensk, serbisk og russisk. Ho er også representert i antologiar på tysk, bosnisk og tsjekkisk.

Kleiva var festspeldiktar ved Vinterfestspillene i Bergstaden i 2001 og har motteke fleire prisar for bøkene sine. For boka Ikkje gløym å klappe katten fekk ho både Kritikarprisen for barnebøker og Kulturdepartements barnelitteraturpris i 1997. Rønnaug Kleiva var og festspeldiktar under Dei Nynorske Festspela i 2010. 

Rønnaug Kleiva er utdanna cand. mag. med lærarskule, idrett grunnfag og norsk mellomfag og har arbeidd som lærar i 15 år. Ho har også teke forfattarstudiet ved Høgskulen i Telemark i Bø.

 Verk 
 Animasjon – diktsamling – Samlaget, 1985
 Å fø fram ein kalv over vinteren – prosatekstar – Samlaget, 1986
 Fuglane kor dei flyg – barnebok – Illustrert av Kari Bøge, Samlaget, 1988
 Kven sin dag er dette? – barnebok – Illustrert av Alf-Kaare Berg, Samlaget, 1989
 Balansepunkt – prosalyrikk – Samlaget, 1990
 Plutseleg no – ungdomsroman – Samlaget, 1990
 Ein underleg vinter – biletbok – Illustrert av Malgorzata Piotrowska]], Samlaget, 1991
 Einmannsbåten – barnebok – Samlaget, 1993
 Eg greier meg – barnebok –Illustrert av Las Elling, Samlaget, 1994
 I ovnen er lammet – diktsamling –Illustrert av Arne Nøst, Cappelen, 1995
 Greske gudar og gudinner – fagbok – Samlaget, 1996
 Ikkje gløym å klappe katten – barnebok –  Illustrert av Inger Lise Belsvik,Samlaget, 1997
 Som før – Labyrinter, 1998
 Kjærleik på pinne frå Ouagadougou – barnebok – Samlaget, 1999
 Kvinner med fingermanualar – skodespel – Solum, 2001
 Fangeteneste – novellesamling – Samlaget, 2001
 Om dagen kan ein flyge – biletbok – Illustrert av Akin Düzakin,  Samlaget, 2001
 Ingen reell fare – roman – Samlaget, 2003, 2004
 Ein ettermiddag – dramatikk – Solum, 2004
 La oss krysse Nilen – prosa – Samlaget, 2005
 Eg rømmer – biletbok – Illustrert av Inger Lise Belsvik, Samlaget, 2005
 Andre sida av Paris – ungdomsroman – Samlaget, 2007
 Ikkje for varmt, ikkje for kaldt –  novellesamling – Samlaget, 2008
 Vegen heim frå Sarajevo – ungdomsroman –Samlaget, 2009
 Notat vedrørande kjærleik – noveller – Samlaget, 2010
 Armenia, Albania, Argentina – roman – Samlaget, 2012
 Båtar på vatnet. Etter beleiringa. Så hyggeleg (Dramatikk), 2015
 Western Desert (Noveller for voksne), 2017
 Liljene på stranda (Voksenroman), 2019
 Vinden og kattane (Ungdomsroman, Samlaget, 2021)

 Prisar 
 Noregs Mållags barnebokpris 1990 for Plutseleg no
 Kritikarprisen for barne- og ungdomsbøker 1997 for Ikkje gløym å klappe katten
 Samlagsprisen 1998
 Kulturdepartementets barnelitteraturpris 1997 for Ikkje gløym å klappe katten
 Sigmund Skard-stipendet 2003

 Referansar 

 Bakgrunnsstoff 
 Nettstaden til Rønnaug Kleiva
 Digitaliserte bøker av Rønnaug Kleiva hjå Nasjonalbiblioteket
 Om Rønnaug Kleiva på nettstaden til Norske Dramatikeres Forbund 
 Rønnaug Kleiva i NRK Forfatter

Kategori:Norske barnebokforfattarar
Kategori:Norske dramatikarar
Kategori:Norske lyrikarar
Kategori:Folk frå Ørsta
Kategori:Forfattarar frå Møre og Romsdal
Kategori:Nynorskforfattarar
Kategori:Norske skjønnlitterære debutantar i 1985
kategori:Vinnarar av Kritikerprisen
Kategori:Vinnarar av Nynorsk barnelitteraturpris
Kategori:Vinnarar av Samlagsprisen